দুই দিন ধরে আনন্দমোহন কলেজের দুটি ছাত্রী হোস্টেল, আশপাশের কয়েকটি ছাত্রী মেস ও শহরের বিভিন্ন বয়সী নারীদের সঙ্গে কথা বলে এ ঘটনার সত্যতা মিলেছে। সেদিন রাতে একদল তরুণ পুলিশ-র‌্যাব, রাজনৈতিক নেতা ও কলেজের শিক্ষকদের সামনেই নারীদের সঙ্গে অশোভন আচরণ করেছে, অনেকের শ্লীলতাহানির চেষ্টাও করেছে। তবে লোকলজ্জার ভয়ে ভুক্তভোগীরা আইনের আশ্রয় নেননি। এমনকি প্রকাশ্যে চিকিৎসাও নিতে যাননি। শিক্ষক-শিক্ষার্থীসহ ময়মনসিংহ শহরের অনেকের মনে চাপা ক্ষোভ আছে এ নিয়ে।” ঘটনার মধ্যে এতটাই অসভ্যতা প্রকাশ পেয়েছে যে স্থানীয় জনগণও বিষয়টি লুকাতে চাচ্ছে। ‘প্রথম আলো’ তাই লিখেছে, “নাম প্রকাশে অনিচ্ছুক পুলিশের একজন দায়িত্বশীল কর্মকর্তা প্রথম আলোকে বলেন, বিষয়টি জানাজানি হোক, তা চান না স্থানীয় রাজনৈতিক নেতারা। তাই সংশ্লিষ্ট সবাই বিষয়টি চেপে যান।”